Die wêreld in foto’s – 9 Januarie 2018Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Filippynse reddingsbote is op bystand langs die Jones-brug in Manila tydens die Katolieke fees van die Swart Nasarener. (Foto: Bullit Marquez, AP) Noord-Korea het ingestem om ŉ afvaardiging na die Olimpiese Winterspele wat volgende maand in Suid-Korea plaasvind te stuur. (Foto: Yonhap, AP) ŉ Gebou lê in puin nadat ŉ brand uitgebreek het by ŉ kosjermark in Creteil, suid van Parys. (Foto: Michel Euler, AP) Die mis hang oor ŉ veld vol Brusselse spruitjies in Merchtem in België. (Foto: Virginia Mayo, AP) Vissermanne trek komberse oor hulself en ŉ deel van die boot terwyl hulle visvang in ŉ meer aan die buitewyke van Srinagar in Kasjmir. (Foto: Javed Dar, Xinhua)